system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Placă tectonică?
assistant
O placă tectonică este o bucată foarte mare a scoarței terestre, totalitatea acestora formând suprafața Terrei. Mișcarea acestora dă naștere cutremurelor și contribuie parțial la geneza vulcanilor.

Generalități 
Crusta Pământului este divizată în mai multe plăci tectonice. Acestea interacționează prin intermediul a două procese:
 expansiune (când o placă se depărtează de alta și între ele se formează o nouă crustă) 
  subducție (când una din plăci intră sub cealaltă și se distruge în manta).

Plăcile tectonice ale Terrei se împart în 3 subdiviziuni:
 Plăci principale (Macroplăci) 
 Plăci secundare (Mezoplăci)
 Plăci terțiare (Microplăci)

După direcția lor de deplasare, plăcile se clasifică în:
 plăci convergente (de subducție)
 plăci divergente
 plăci transformante-conservante. Acestea, la rândul lor, sunt de 2 categorii: a) mișcări în sens contrar și b) mișcări paralele în același sens (dar cu viteze diferite de înaintare). Un exemplu de plăci transformante care se deplasează în sens contrar sunt cele care dau naștere faliei San Andreas, cu o viteză de câțiva cm pe an. Peste 12 milioane de ani orașele Los Angeles și San Francisco vor fi vecine.

Fenomenul de deplasare a plăcilor tectonice a început în urmă cu 3,2 - 3,5 miliarde de ani, interval stabilit științific pe baza vârstei zirconului inclus în diamante.

Plăci principale (macroplăci) 
În prezent se cunoaște existența a 7 macroplăci:
Placa Nord-Americană - America de Nord, Atlanticul de Nord Vest și Groenlanda 
Placa Sud-Americană - America de Sud și Atlanticul de Sud Vest 
Placa Antarctică - Antarctica și oceanul sudic 
Placa Eurasiatică - Atlanticul de Nord Est, Europa și Asia exceptând India 
Placa Africană - Africa, Atlanticul de Sud Est si vestul Oceanului Indian 
Placa Indiano-Australiană - India, Australia, Noua Zeelandă și cea mai mare parte a Oceanului Indian 
Placa Pacificului

Plăci secundare (mezoplăci) 
Placa arabică, cea mai întinsă dintre cele secundare 
Placa caribică
Placa Cocos (în estul Pacificului)
Placa Juan de Fuco (în estul Pacificului)
Placa Nazca (în estul Pacificului)
Placa Filipinelor (a Mării Filipinelor)
Placa Scoției (scoțiană)

Note

Vezi și 
Falia San Andreas
Tectonica plăcilor

Legături externe 
 
 Frontiere în adâncul pământului , 8 noiembrie 2009, Diac. Dr. Adrian Sorin Mihalache, Ziarul Lumina

Galerie de imagini 

Imagini
 Drifting apart: Amazing underwater photos that show the growing gap between two tectonic plates,  11 May 2011, Daily Mail